**КЫРГЫЗСКАЯ РЕСПУБЛИКА**

**ЖАЛАЛ-АБАДСКИЙ**

**ГОРОДСКОЙ КЕНЕШ ДЕПУТАТОВ**



**КЫРГЫЗ РЕСПУБЛИКАСЫ**

**ЖАЛАЛ-АБАД**

**ШААРДЫК ДЕПУТАТТАР КЕНЕШИ**

**« 25 »-декабрь 2024-жыл**

**X чакырылыш**

**кезектеги III сессия**

**ТОКТОМ № 4 ПОСТАНОВЛЕНИЕ**

Жалал-Абад шаардык депутаттар кеӊешинин 26.12.2023-жылдагы кезектеги XXXVI сессиясынын №8-токтомуна өзгөртүү жана толуктоо киргизүү жөнүндө

Жалал-Абад шаарынын мэриясынын 12.12.2024-жылдагы чыг.№01-19/7567 сандуу каты Жалал-Абад шаардык депутаттар кеӊешинин курулуш транспорт коммуналдык чарба жана байланыш боюнча туруктуу комиссиясынын 13.12.2024-жылдагы отурумунда каралып, Кыргыз Республикасынын “Мүлккө муниципалдык менчик жөнүндө” мыйзамынын 19-беренесин негиз кылып, Жалал-Абад шаардык депутаттар кеңешинин кезектеги III сессиясы

**ТОКТОМ КЫЛАТ:**

1. Жалал-Абад шаарынын аймагына заманбап мектеп жана бала бакча куруу максатында муниципалдык жер тилкелерин ижарага берүү боюнча зоналарына ылайык, Жалал-Абад шаардык депутаттар кеӊешинин 26.12.2023-жылдагы кезектеги XXXVI сессиясынын №8-токтомунун №1-тиркемесинде көрсөтүлгөн тарифтердин 10% дык өлчөмдө ижара акы алуу көлөмүн бекитүү боюнча макулдук берилсин.
2. Жалал-Абад шаарынын мэрине (Э.Ормоков), Жалал-Абад шаарынын муниципалдык жер ресурстар башкармалыгынын башчысы (Ж.Бөрүкулов) жер тилкелерин ижарага берүүдө Кыргыз Республикасынын мыйзамдарынын жана ушул токтомдун негизинде иш алып баруу жагы милдеттендирилсин.
3. Ушул токтом Кыргыз Республикасынын Юстиция министрлигине мамлекеттик реестрге киргизүү жагы шаардык кеңештин жооптуу катчысына (О.Эшенкулов) милдеттендирилсин.
4. Ушул токтомдун аткарылышын көзөмөлдөө жагы шаардык кеңештин курулуш, транспорт, коммуналдык чарба жана байланыш боюнча туруктуу комиссиясына милдеттендирилсин.
5. Ушул токтом Жалал-Абад шаарынын [www.jalal-abad.gov.kg](http://www.jalal-abad.gov.kg) расмий сайтында жарыяланган күндөн тартып күчүнө кирет.

**Төрага О.Т.Турдубеков**